open-index/open-wikipedia-markdown huggingface dataset:
Mord uten spor

***Mord uten spor*** (originaltittel: *The List of Adrian Messenger*) er en amerikansk mysteriefilm fra 1963 regissert av John Huston. Hovedrollene spilles av George C. Scott, Dana Wynter, Kirk Douglas og Clive Brook. En rekke kjente skuespillere har små biroller i filmen (men de er maskert og derfor umulig å gjenkjenne). Den er basert på Philip MacDonalds kriminalroman *The List of Adrian Messenger*, fra 1959.

## Handling
Den pensjonerte britiske etterretningsoffiseren Anthony Gethryn får en liste med navnene til 11 personer av en venn, forfatteren Adrian Messenger. Messenger er urolig og vil at Anthony skal oppsøke disse 11 for å se hvordan det står til med dem. Like etter dør Messenger i en flystyrt, noe som gjør Athony enda mer mistenksom. Til hans forbauselse oppdager han at de fleste på lista er omkommet i en eller annen ulykke. Den tidligere offiseren konkluderer raskt at de ble drept. Etterhvert kommer han på sporet av morderen, som er en mester i forkledning. Ved å drepe de på lista planlegger drapsmannen å tilegne seg en adelstittel og et gods.

## Om filmen

### Anmelderne
*Mord uten spor* fikk blandet mottakelse, noe som gjenspeiles i at den har fått 69 % på Rotten Tomatoes. 

Den fikk også blandet mottakelse av Aftenpostens anmelder da den gikk på norske kinoer.

### Innspilling
Mye av filmen ble innspilt i Irland.

## Rollebesetning
* George C. Scott : Anthony Gethryn
* Dana Wynter : Lady Jocelyn Bruttenholm
* Clive Brook : Le Marquis de Gleneyre
* Herbert Marshall : Sir Wilfred Lucas
* Kirk Douglas : Morderen
* John Merivale : Adrian Messenger
* Marcel Dalio : Max Karoudjian
* Gladys Cooper : Mrs Karoudjian
* Bernard Archard : Inspektør Pike
* Jacques Roux : Raoul Le Borg
* Tony Huston : Derek Bruttenholm
* Tony Curtis
* Burt Lancaster
* Robert Mitchum
* Frank Sinatra
* John Huston

## Referanser


## Eksterne lenker
*
Piet Swerts

**Piet Swerts** (født 14. november 1960 i Tongeren) er en belgisk komponist, pianist og dirigent.

Piet Swerts' musikk kjennetegnes av en kombinasjon av lyriske, ekspressive melodier og en sterk sans for harmoni og orkestrering. Hans stil kan beskrives som en blanding av nyromantikk og postmoderne elementer, ofte preget av tonalitet, virtuositet og rike klangfarger. Swerts trekker inspirasjon fra både klassiske mestre og moderne komponister, samtidig som han har en personlig og distinkt stemme.

I 1993 vant han den internasjonale *Queen Elisabeth Competition* for sin fiolinkonsert *Zodiac*.

## Utvalgte verker
* *Pianokonsert nr.1* (1984)
* *Zodiac* (1992)
* *Rotations* (1986), for piano og orkester
* *Chain* (2001), pliktnummer i forbindelse med europamesterskapet for brassband i 2002.
* *Antifona* (2010), for brassband

## Referanser


## Eksterne lenker
* pietswerts.be
Liten

**Liten** er en ca 10 km lang innsjø langs Indalsälven, mellom Järpen og Mörsil i Åre kommune i vestre Jämtland, Sverige. Liten er en av Sveriges mest fiskerike innsjøer. Andre større tilløp til innsjøen fouten Indalsälven er Järpströmmen og Gisterån.

## Referanser
L.O.V.E. (Just a Silly Notion)

***L.O.V.E. (Just a Silly Notion)*** er et musikkalbum utgitt i 2010 av den norske blues-/soulgruppen Billy T Band. For dette albumet fikk de spellemannprisen i kategorien «Blues» under Spellemannprisen 2010.
## Sporliste

# «L.O.V.E.»
# «Trying to Live My Life Without You Baby»
# «You Don't Answer My Letters»
# «Me and You»
# «I'm Coming Home»
# «Was Born a Loser»
# «It Hurts to Be in Love»
# «That's What the Whiskey's For»
# «Selma»
# «Um, Um, Um, Um, Um, Um»
# «Any Other Way»

## Referanser
Locknesjön

**Locknesjön** er en innsjø sør for Brunflo i Östersund kommune, Jämtland, Sverige. Innsjøen har et overflateareal på 26,5 km², og ligger 328 meter over havet.

Innsjøen har blitt til i et krater etter en meteoritt som slo ned for 455 millioner år siden. Stedet lå den gang 500 meter under havets overflate.

## Referanser
Drammen Cykleklubb

**Drammen Cykleklubb** (stiftet 1. juni 1928) er en sykkelklubb for både landeveis- og terrengsyklister. Klubben har medlemmer i alle aldre og med forskjellig ambisjonsnivå. 

## Trening og aktiviteter
Drammen CK har fellestreninger både sommer og vinter. Klubbtreningene er delt inn i *MTB Elite*, *Skog-gruppa*, *Utfor*, *Landevei* (egen gruppe for barn) og *StyrkeBirken*. Hele våren arrangeres også åpne treninger frem mot Drammensrittet i tillegg til klubbtreningene.

Drammen CK arrangerer trimrittet Drammensfjorden Rundt og terrengrittet Drammensrittet.

## Eksterne lenker
*
Konfliktåret 1717

## Pågående konflikter
* Den store nordiske krig (1700-1721)
** Russland, Danmark-Norge, Polen-Litauen og Sachsen på den ene siden
** Sverige og Holstein-Gottorp på den andre siden.
* Den osmansk-venetianske krigen  (1714-1718)
** Det osmanske rike på den ene siden
** Republikken Venezia, Østerrike, kongedømet Portugal, Malteserordenen, Kirkestaten, Spania, Himarioter på den andre siden

## Hendelser

## Fødsler
*29. januar – Jeffrey Amherst, britisk feltmarskalk (død 1797)
Harry Lampert

**Harry Lampert** (født 3. november 1916, død 13. november 2004) var en amerikansk animatør, tegneserietegner, vitsetegner og forfatter. Etter å ha jobbet for Max Fleischers animasjonsstudio på 1930-tallet skapte Lampert superhelten the Flash sammen med Gardner Fox for DC Comics. Senere jobbet han som vitsetegner for bl. a. The New York Times, Time Magazine og Esquire. Lampert skrev også en rekke instruksjonsbøker om bridge.

## Referanser


## Eksterne lenker
*
Skytale

**Skytale** er en antikk gresk innretning for å kryptere meldinger. Skytalen ble tatt i bruk i Antikkens Sparta omkring 500 (487?) f.Kr., og bestod av en stokk av en bestemt diameter, og en lærreim. Lærreimen ble viklet rundt stokken og påført meldingen med bokstaver. Når reimen ble fjernet framstod den som en usammenhengende rekke av bokstaver. Sendebudet brukte lærreimen som belte, og ved ankomst kunne mottakeren vilke reimen rundt en stokk av samme diameter og lese den opprinnelige meldingen.
Portalen (sesong 5)

***Portalen*** (originaltittel: *Primeval*), er et britisk science fiction TV-program produsert for ITV og Watch av *Impossible Pictures*. Serien er skapt av Adrian Hodges og Tim Haines, som tidligere laget «*[[Walking with...]]*»-seriene. *Portalen* følger et team av fem forskere som har fått i oppdrag å undersøke forekomsten av såkalte *avvik* i Storbritannia hvor forhistoriske og futuristiske skapninger går gjennom til nåtiden.

Sesong 5 premierte på *Watch* i Storbritannia 24. mai 2011.
## Medvirkende
* Connor Temple – Andrew Lee Potts
* Abby Maitland – Hannah Spearritt
* James Lester – Ben Miller
* Kaptein Becker – Ben Mansfield
* Matt Anderson – Ciarán McMenamin
* Jess Paker – Ruth Kearney
* Philip Burton – Alexander Siddig
* April Leonard – Janice Byrne
## Episoder
### Episode 1

Etter en veiarbeider faller ned i en gigantisk åpning og blir drept av et gigantisk gravende insekt, antatt fra fremtiden, blir avvikssenterets team kalt inn for å etterforske. I mellomtiden introduserer Philip «Pospero's New Dawn» til Connor, som skal trekke energi fra avvikene.

Philip tildeler også Connor en assistent, April Leonard, som skal holde et øye med ham. Connor blir med teamet for å spore det gigantiske gravende insektet, og blir selv tatt og tatt med til insektets rede, men blir heldigvis reddet av Matt. Matt avslører at han kommer fra fremtiden, og hans oppgave er å hindre at avvikssenteret foråsaker en katastrofe for Abby, og ber henne om hjelp.
* **Alle skapninger**: gigantisk gravende insekt
* **Avviket leder til**: fremtiden
* **Seertall på Watch**: 694 000
### Episode 2

Når en ubåt finner et avvik under vann og en forhistorisk skapning kommer gjennom under havet, blir Matt, Abby og Connor tilkalt for å forske. De planlegger å avgrense skapningen og finne avviket igjen, noe som viser seg å være vanskelig, spesielt når ubåten mister sin kraft og blir trukket gjennom avviket til jura-perioden.

De prøver da å få igjen sin kraft og komme seg igjennom igjen til nåtiden før avviket lukker seg, før de møter en stor gruppe av sjøskapninger. På avvikssenteret, har Lester og Jess Parker en krangel, noe som gjør at teamet ikke får hjelpen de trenger, noe som gjør at de blir angrepet av jura-monsteret *[[liopleurodon]]*, kjent fra blant annet *[[Dinosaurene kommer tilbake]]* som 25 meter lang. På slutten av episoden finner Abby ut hva som skjedde med Emily, og forklarer dette til Matt.
* **Alle skapninger**: liopleurodon, svømmende raptor
* **Avviket leder til**: jura
* **Seertall på Watch**: 588 000
### Episode 3

Etter en varsel om avvik drar teamet til et kunstgalleri, der de støter på en raptor. Teamet fører raptoren gjennom et avvik til det viktorianske London. Matt følger raptoren for å hindre at den dreper noen. Da han der møter Emily Merchant, blir de beskyldt for å ha drept flere mennesker som raptoren egentlig har drept. I denne episoden klarer også Connor og April å skape det første kunstige avviket.
* **Alle skapninger**: raptor
* **Avviket leder til**: kritt
* **Seertall på Watch**: 592 000

## Eksterne lenker
* 
* 
* ''Portalen'' på NRK.no
Triatlon under Sommer-OL 2012

**Triatlon under Sommer-OL 2012**. Triatlon var med på det olympiske programmet for fjerde gang under OL 2012 i London. Triatlon består av tre øvelser: 1500 meter svømming, 40 kilometer sykling og 10 km terrengløping. Konkurransene ble arrangert i Hyde Park, to klasser, en for damer 4. august, og en for menn 7. august 2012.

## Medaljer

## Medaljevinnerne

## Eksterne lenker
*
Bordtennis under Sommer-OL 2012

**Bordtennis under Sommer-OL 2012**. Bordtennis var med på det olympiske programmet for sjuende gang under OL 2012 i London. Bordtennisturneringene ble avviklet på ExCeL Arena i perioden 28. juli til 8. august. Kina ble beste nasjon og vant alle fire gullmedaljene.

## Medaljer

## Medaljevinnerne

## Eksterne lenker
*
Operasjon Passage to Freedom

**Operasjon Passage to Freedom**, (engelsk: *Operation Passage to Freedom*) var en betegnelse United States Navy brukte for transportoperasjonen av  vietnamesiske sivile og militære fra det kommunistiske Nord-Vietnam til Sør-Vietnam i forbindelse med delingen av landet i 1954. I tillegg til den amerikanske aksjonen fraktet også det franske militære rundt  mennesker fra nord til sør, og i tillegg reiste flere tusen sørover i egen regi.

## Bakgrunn
I 1949 ble en ikke-kommunistisk rivaliserende regjering satt opp i Saigon under navnet Staten Vietnam, ledet av den tidligere keiseren Bảo Đại. Etter avslutningen av Første indokinesiske krig fastsatte fredskonferansen i Genève i 1954 mellom Frankrike og Việt Minh en midlertidig deling av Vietnam langs den 17. breddegrad. 

Delelinjen ble etablert 21. juli 1954 som en demilitarisert sone, og fulgte i hovedsak Ben Hai-elvens løp til grensen til Laos, og 5 km på begge sider av elven var en del av sonen. Delingen av landet skulle etter avtalen vare fram til det kunne bli avholdt valg i sør, senest i 1956. Både perioden fram til valgene, og gjennomføringen av disse skulle overvåkes av en internasjonal kontrollkommisjon, bestående av Polen, India og Canada. 

## Flyktninger fra nord til sør
I 300 dager, fram til 18. mai 1955, var grensen mellom nord og sør åpen slik at folk fritt kunne flytte til den delen av landet de ønsket å bo i. Dette førte til en flyktningstrøm på mellom  og en million nordvietnamesere fra nord til sør, for en stor del katolikker som fryktet religiøs forfølgelse under kommunistene.  av disse ble evakuert gjennom under *Operasjon Passage to Freedom*, organisert av United States Navy i oktober 1954.

## Litteratur
* 
* 
* 
* 
* 
* 
* 
* 

## Eksterne lenker
*
Moderne femkamp under Sommer-OL 2012

**Moderne femkamp under Sommer-OL 2012**. Moderne femkamp var med på det olympiske programmet for tjuetredje gang under OL 2012 i London. Første gangen sporten var med som olympisk øvelse var under OL 1912 i Stockholm. Konkurransene, en for damer og en for menn, ble avviklet 11. og 12. august 2012.
## Medaljer

## Medaljevinnerne

## Eksterne lenker
*
London-traktaten (1700)

**London-traktaten**, signert den 25. mars 1700 og tidvis omtalt som **den andre delingsavtalen**, var et forsøk på gjeninnføre den pragmatiske sanksjonen etter at hertug Josef Ferdinand av Bayern døde. Dette hadde gjort den første delingsavtalen, Haag-traktaten fra 1698, ugyldig. Under den nye avtalen ble erkehertug Karl (den senere Karl VI), den andre sønnen av keiser Leopold I som var utsett til bli konge av Spania da Karl II av Spania.

## Se også
* Haag-traktaten, den første delingsavtalen.
* Den spanske arvefølgekrigen

## Referanser


## Eksterne lenker
* The Partition Treaties , *The Spanish Succession*
* The House Laws of the German Habsburgs
Peter Joseph Lenné

**Peter Joseph Lenné** (født 29. september 1789 i Bonn, død 23. januar 1866 i Potsdam) var en prøyssisk landskapsarkitekt i den tyske klassisismen.

Peter Joseph Lenné preget hage- og landskapsarkitekturen i Tyskland i nesten et halvt århundre. Han anla store parkanlegg etter forbilde av engelsk landskapsarkitektur. I de senere år arbeidet han mye med sosial byplanlegging i Berlin og var opptatt av å lage rom for grøntanlegg i folks nærområde. Hovedvekten av hans arbeide ligger i Berlin og Potsdam, men det finnes spor av hans arbeider over store deler av Tyskland.

I 1854 utnevnte Fredrik Vilhelm IV ham til generaldirektør av kongehavene i Potsdam og Berlin.

Delstaten Berlin har en hage- og landskapsarkitekturpris oppkalt etter Lenné.

## Referanser


## Eksterne lenker
*
Jerry Haleva

**Jerry Haleva** (født 26. mai 1946) er en amerikansk skuespiller og politisk lobbyist som er godt kjent for sine fysiske likheter med den tidligere irakiske diktatoren Saddam Hussein. Alle Halevas filmroller er basert på disse likhetene med Saddam Hussein.

## Eksterne lenker
*
Lindlandstunnelen

**Lindlandstunnelen** er en veitunnel på Europavei 39 mellom Kvinesdal og Flekkefjord i Agder. Den ble åpnet samtidig som den nye veien fra Feda i Kvinesdal til Haddeland i Lyngdal. Tunnelen er 273 meter lang.

## Se også

*Veitunneler i Norge
*Undersjøiske veitunneler i Norge

## Referanser
Hertug av Manchester

**Hertug av Manchester** er en tittel i Storbritannias høyadel. Denne verdigheten ble opprettet i 1719 for Charles Montagu, 4. jarl av Manchester. Den nuværende innehaver er Alexander Montagu, 13. hertug av Manchester.

Hertugene av Manchester er en gren av adelsslekten Montagu.

## Charles Montagu, 1. hertug av Manchester
Charles Montagu, 1. hertug av Manchester og 4. jarl av Manchester (1656–1722), var sønnen til Robert Montagu, 3. jarl av Manchester. Han overtok i 1683 jarldømmet etter sin far. Charles Montagu støttet Den ærerike revolusjon i 1688. Han var tilstede ved kroningen av dronning Maria II og kong Vilhelm III av England, og han kjempet for William i slaget ved Boyne. Etter flere år som kongelig utsending (diplomat), ble han i 1714 opptatt ved hoffet til kong Georg I.

## William Montagu, 2. hertug av Manchester
William Montagu, 2. hertug av Manchester (1700–1739), var sønnen til den første hertug. Han giftet seg i 1723 med *Lady* Isabella Montagu, datteren til John Montagu, 2. hertug av Montagu. Han døde 39 år gammel og uten barn, hvorfor tittelen gikk videre til hans yngre bror, Robert Montagu, 3. hertug av Manchester. Før sin død, var den annen hertug beskjeftiget i opprettelsen av et barnehjem i London for forlatte barn.

## Liste over hertuger av Manchester
* Charles Montagu, 1. hertug av Manchester (1656–1722), eldste sønn av den 3. jarl
* William Montagu, 2. hertug av Manchester (1700–1739), eldre sønn av den 1. hertug
* Robert Montagu, 3. hertug av Manchester (1710–1762), yngre sønn av den 1. hertug
* George Montagu, 4. hertug av Manchester (1737–1788), eldre sønn av den 3. hertug
* William Montagu, 5. hertug av Manchester (1771–1843), annen sønn av den 4. hertug
* George Montagu, 6. hertug av Manchester (1799–1855), eldre sønn av den 5. hertug
* William Montagu, 7. hertug av Manchester (1823–1890), eldste sønn av den 6. hertug
* George Montagu, 8. hertug av Manchester (1853–1892), eldre sønn av den 7. hertug
* William Montagu, 9. hertug av Manchester (1877–1947), enesønn av den 8. hertug
* Alexander Montagu, 10. hertug av Manchester (1902–1977), eldre sønn av den 9. hertug
* Sidney Montagu, 11. hertug av Manchester (1929–1985), eldre sønn av den 10. hertug
* Angus Montagu, 12. hertug av Manchester (1938–2002), eldre sønn av den 10. hertug
* Alexander Montagu, 13. hertug av Manchester (f. 1962), eldre sønn av den 12. hertug

## Se også
* Montagu (adelsslekt)
* Hertug av Montagu
* Jarl av Sandwich
Væren og intet

***Væren og intet***, fransk *L'être et le néant. Essai d'ontologie phénoménologique* er den franske filosofen Jean-Paul Sartre sitt faglitterære hovedverk. Boka drøfter menneskers opplevelse av og vilkår for frihet. 

Verket er en utledning av Sartres tese om at (menneskets) eksistens går forut for essens. 

## Bibliografi
* *[http://urn.nb.no/URN:NBN:no-nb_digibok_2007112700092 Væren og intet: i utvalg]* innledning og oversettelse av Bernt Vestre Pax filosofibibliotek 1993 ISBN	978-82-530-1627-6
* Dag Østerberg *[http://urn.nb.no/URN:NBN:no-nb_digibok_2008011501056 Jean-Paul Sartre : filosofi, kunst, politikk, privatliv]* Gyldendal 1993 ISBN 82-05-21799-8
* Espen Schaanning *[http://www.nb.no/utlevering/nb/bcf7c77e33e7c344e94d1e1b2dd30747#&struct=DIV38 Modernitetens oppløsning: sentrale skikkelser i etterkrigstidens idéhistorie]* ISBN 82-430-0017-8 
 
## Referanser
DS «Forlandet»

**DS «Forlandet»** er et veterandampskip som ligger i Sandefjord for restaurering.

Skipet ble bygget i 1921 som en hvalbåt med navnet «Foca» av Bokerøens Skibsbyggeri i Svelvik i oppdrag av hvalfangstselskapet Compañía Argentina de Pesca i Buenos Aires i Argentina. Maskinen, 650 IHK Triple 3-sylindret dampmaskin og kjelen ble installert av Bergens Mekaniske Verksted. «Foca» ble stasjonert i Grytviken på Sør Georgia. I 1927 ble skipet ombygd for oljefyring og kunstig trekk. Den fanget nå i et par sesonger for kokeriet Ernesto Thornquist. De drev fangst utenfor Patagonia.

Hvalfangstselskapene Atlas og Odd kjøpte «Foca» i 1929. Den ble omdøpt til «Femern» og var bøyebåt for kokeriet Solglimt av Larvik i to sesonger. I 1931 ble den videresolgt til Framnæs Mekaniske Værksted i Sandefjord. Planen var at den skulle drive hvalfangst i Nordishavet og den fikk navnet «Forlandet». Driften kom ikke igang, og skipet ble liggende i opplag i til 1935, da ble den ombygd av Framnæs Mekaniske Værksted til taubåt. I 1983 ble skipet solgt som veteranskip til Jon Schrøder og Carl Frederik Thorsager, senere til Stiftelsen Norsk Fartøyvern. 

I februar 2016 ble skipet solgt tilbake til Sandefjord og kjøpt av Stiftelsen Sandefjord Kystkultursenter (SSK). Den ligger på den plassen den hadde da den var taubåt for Framnæs Mekaniske Værksted.

I 1990 ble «Forlandet» erklært verneverdig av riksantikvaren.

## Galleri

Foca HS.02594.jpg|Tegning av hvalbåten slik den var planlagt i 1930-årene. Disse planene ble aldri realisert.
Fs2872.jpg|Hvalbåten «Foca» ved Sør-Georgia. (fra Hvalfangstmuseets fotoarkiv)
Forlandet i Göteborg (2006).jpg|alt=Forlandet i Gøteborg 1994.|Forlandet i Gøteborg 1994.


## Referanser




## Eksterne lenker
* «Forlandet» www.sjohistorie.no
* «Forlandet» lardex.net
Croc: Legend of the Gobbos

***Croc: Legend of the Gobbos*** (også kjent som kun **Croc**, eller i Japan som **Croc! Pau-Pau Island**) er et tredjepersons, 3D-plattformspill utviklet av Argonaut Software og utgitt av Fox Interactive i 1997. Spillet ble produsert og utgitt for Game Boy Color, Sony PlayStation, Sega Saturn, og Microsoft Windows.

Hovedpersonen er en grønn krokodille som heter Croc, som må komme seg gjennom flere baner som foregår på forskjellige øyer over hele Gobbo Valley. Nivåene består av forskjellige mindre under-seksjoner som foregår både over land og under jorden (og av og til under vann) som er full av forskjellige fiender og andre hindringer som forsøker å hindre Croc. Enkelte etapper inneholder også større fiender kjent som «Guardians» som Croc må beseire for å komme videre til neste område.

Forskjellige samleobjekter er spredt over samtlige etapper, inkludert små, grå krystall-lignende kuler som fungerer som Crocs kan bruke for å få bedre helse, og røde hjerter som gir spilleren et ekstra liv. Crocs evner til å manøvrere er sammenlignbare med Mario fra *[[Super Mario 64]]*. De primære bevegelsesmetoder er å løpe, hoppe, klatre eller svømme.

## Handling
Kong Rufus, leder for en gruppe skapninger kalt Gobbos, ser på en soloppgang over Gobbo-dalen når han legger merke til en stor kurv med en krokodille som flyter nedover en elv. Kong Rufus og hans innbyggere, Gobbos, bestemmer seg for å la krokodillen vokse opp som en av deres egne. Men krokodillen, som snart får kallenavnet Croc, vokser seg hele tiden større og blir til slutt mye større enn de andre Gobbos. En dag invaderer baron Dante og hans skurker, kjent som Dantinis, Gobbo Valley og begynner å terrorisere Gobbos, fanger dem og låser dem inn i bur.

Midt i alt dette kaoset får Kong Rufus tak i en magisk gul fugl ved navn Beany, som bruker sine magiske evner for å transportere Croc til sikkerhet, rett før kong Rufus blir snappet av Baron Dante. Dante og hans håndlangere tar snart fullstendig overtak over hele Gobbo Valley, og alle Gobbos. Croc legger deretter ut på et oppdrag for å frigjøre Gobbos og landsbyen deres - og til slutt beseire Baron Dante.

## Referanser


## Eksterne lenker
*
DS «Thorolf»

**DS «Thorolf»** er et veterandampskip. Det er Skandinavias eldste gjenværende dampskip av tre. Det befinner seg til vanlig i Sula i Møre og Romsdal.

Skipet ble bygget i 1910–1911 av Andreas Svoldal i Rosendal, og ble ferdigbygd ved Brunholmen Mekaniske Verkstad i Ålesund. Det ble brukt som agentbåt til forretningstransport for O.A. Devolds Sønner i Langevåg til det forliste på 1960-tallet. Det ble senere overtatt av andre eiere og reparert, og i 1988 ble det overtatt av stiftelsen *D/S Thorolf's Venner* i Langevåg.

I 1990 ble «Thorolf» erklært verneverdig av Riksantikvaren. Fire år senere støttet Riksantikvaren restaurering av skipet med 500&nbsp;000 norske kroner. Noen år senere, i 1997 ble skipet valgt av Sula kommune som kommunens kulturminne.

Den 31. juli 2018 gikk det på grunn ved Skjerjehamn på vei til Fjordsteam ved Bergen. Den ble trukket av skjæret av RS «Kristian Gerhard Jebsen».

## Referanser




## Eksterne lenker

*
Judi Trott

**Judi Trott** (født 1962) er en engelsk skuespiller, mest kjent for rollen som Lady Marian av Leaford i den populære TV-serien *Robin of Sherwood* fra 1980-årene. Trott startet sin karriere som ballettdanser, og studerte ved Royal Ballet School i England. Hun ble senere utdannet som skuespiller ved London Studio Centre og fikk sin første rolle som skuespiller i filmen Heaven's Gate i 1980.

## Referanser


## Eksterne lenker
*
Norway Pelagic

**Norway Pelagi** var en norsk produsent og eksportør av pelagisk fisk, som sild, makrell og lodde, fanget hovedsakelig i Nordsjøen, Norskehavet og Barentshavet. 

Norway Pelagic ASA var notert på Oslo Børs, og hadde sitt hovedkontor i Ålesund.

## Virksomhet

Norway Pelagic hadde eierskapsinteresser i femten produksjonsanlegg langs norskekysten. Selskapets hovedvirksomhet var produksjon av rundfrossen og fileter av sild, rundfrossen makrell og lodde. Andre produkter var hestmakrell, makrellfilet, og rogn fra sild og lodde. Nesten hele produksjonen gikk til eksport, og de ​​viktigste markedene var Japan, Russland, Ukraina og Tyskland.
 
I 2009 ble Marine Stewardship Council-sertifisering tildelt Norway Pelagic for sin Chain of Custody Standards. I april 2012 ble imidlertid sertifiseringen av makrell suspendert, på grunn av kvotekonflikt mellom Norge/EU og Island/Færøyene.

## Historikk og begivenheter

Norway Pelagic ASA ble etablert i 2007 gjennom en fusjon mellom Domstein Pelagic, Global Fish, Bergen Fiskeindustri, Koralfisk og Bernt Hansens Eftf. 

I 2009 kjøpte Norway Pelagic Fryseriet i Lødingen, en produsent av sildeprodukter og lodde. I 2010, kjøpte Norway Pelagic også Emy Fish og Brødr Myhre.

I juli 2010 kjøpte Austevoll Seafood ASA Domstein ASAs aksjer, og ble største aksjonær. I juni 2011 ble Austevoll Fisk AS fusjonert med Norway Pelagic AS som i praksis integrerte Austevolls pelagiske virksomhet for menneskemat i Norway Pelagic. Fusjonen ble gjennomført med oppgjør i Norway Pelagic-aksjer 

I august 2011 ble hovedkontoret flyttet fra Måløy til Ålesund.

I 2014 fusjonerte Norway Pelagic ASA med Egersund Fisk AS og Welcon Invest AS til Pelagia ASA. Hovedkontoret til Pelagia ASA ble lagt til Bergen. 

## Referanser


## Eksterne lenker
* 
*
Torskeholet

**Torskeholet** er en bukt i Frierfjorden mellom fastlandet og Balsøya som nå har blitt et bevart kulturminneområde ettersom det hadde vært et havneområde fram til 1700-tallet. Tidligere var det et sund mellom Flakvarpbukta og Frierfjorden ikke langt fra Porsgrunn ved munningen av både Herre- og Skiensvassdraget, som fungerte som en *naturhavn* for sjøfarten. Sundet mellom Flakvrap og Balsøya grodde igjen av sedimenter, og havnen ble oppgitt.

Da det var besluttet å utbygge distriktet for utvidelse av havneterminal i 2001, ble Torskeholet utpekt som et industritomt. Bukta skulle fylles med stein. Under de arkeologiske undersøkelsene ble rester av til sammen 12 fartøy funnet, datert til perioden 1500 til 1900-tallet. Funnene består av lasteprammer og lektere som tidligere var brukt for transport på elvene og omlasting på fjorden til større lastefartøyer. Omlastning av varer fra lektere og prammer til havgående handelsfartøy fortøyet i Flakvarpbukta og Torskeholet var vanlig i seilskutetiden. Seilleden fra Skagerrak opp til Skien og Herre hadde flere omlastningshavner, blant annet Torskeholet, som lå ved Voldsfjorden med Herre og Bolvik. I 1784 skrev Bartholomæus Herman Løvenskiold:

Etter landskapet hadde forandret seg med et eid mellom fastlandet og Balsøya, ble naturhavnen etter hvert oppgitt. Torskeholet har vært skånet for menneskeskapte landskapsendringer i nyere tid etter å ha vært brukt som havn og opplagssted i flere århundrer. I 2004 fastslo Miljøverndepartementet at utbyggingen ikke er mulig i området som deretter ble et friområde og tursted. Den lokale kommunen i samarbeid med Norsk Maritimt Museum tilrettelegger stedet (Torskeholet og Balsøya) for allmennheten med stier og parkeringsplass for adkomst. Det ble også satt opp skilter om kulturminneområdet.

Under vann i dette havneområdet finnes tolv registrerte vrak som er av typer det er lite kunnskap om, med uvanlig gode bevaringsforhold på stedet. Skiensvassdraget tilfører så mye ferskvann i farvannet utenfor Balsøya at båtvrakene er beskyttet mot pælemarken fra saltvannet. En slik konsentrasjon av båt- og skipsfunn innen et lite område er sjeldent i Norge, også med et bevart maritimt kulturlandskap som ikke hadde vært berørt. En rekke spor og kilder viser til at Balsøya og omkringliggende områder hadde sett maritime aktivitet langt tilbake i forhistorisk tid.
## Eksterne lenker
* Vern av skipskirkegård i Torskholet
* Skilting av kulturminner under vann på land 
* Skiltet på Torskeholet
Politikkåret 1700

## Hendelser
*25. mars ble London-traktaten signert som var et forsøk på gjeninnføre den pragmatiske sanksjonen etter at hertug Josef Ferdinand av Bayern døde. Dette hadde gjort den første delingsavtalen, Haag-traktaten fra 1698, ugyldig.
*17. juni – Den lovgivende forsamlingen i Massachusetts gir en frist på tre måneder for katolske prester å forlate kolonien alternativet er dødsstraff
*8. august – Traventhal-freden som var sluttet mellom Danmark-Norge og Holstein-Gottorp på slottet Traventhal vest for Lübeck, avsluttet Krigen i 1700.

## Fødsler

|-
|April
|30. || Carl Frederik av Slesvig-Holsten-Gottorp ||  Slesvig-Holsten-Gottorp  || hertug av Slesvig-Holsten-Gottorp 1702–1713 ||align=center|39 ||align=center|1739 || 

|Juni 
|26. || Joaquín de Montserrat,marqués de Cruillas ||  || general og visekonge av Ny-Spania ||align=center|71 ||align=center|1771 || 
|}
## Dødsfall

|-
|Oktober
|19. || Hans Kaas ||  || offiser og embedsmann;amtmann i Smaalenenes amt (1673–1687) ogstiftamtmann i Trondhjems stiftamt (1687–1700) ||align=center|ca. 60 ||align=center|1640 || 

|November 
|1. || Karl II av Spania ||  || konge ||align=center|38 ||align=center|1661 || 
|}

## Bildegalleri

Charles_II_of_Spain.jpg|Karl II av Spania(1661–1700)
Charles_Frederick_of_Holstein-Gottorp_by_anonymous_(Kuskovo,_18th_c.).jpg|Carl Frederik av Slesvig-Holsten-Gottorp(1700–1739)
JoaquindeMontserrat.jpg|Joaquín de Montserrat(1700–1771)


## Referanser


## Eksterne lenker
*
Aiako Harria

**Aiako Harria** (spansk *Peñas de Aya*) er et fjell øst for byen Oiartzun i Baskerland i Spania. Andre nærliggende byer er Irun i nord og Lesaka i øst. Massivet består av tre topper som strekker seg 4 km fra nord til sør. Disse er Irumugarrieta (806 moh.), Txurrumurru (821 moh.) og Erroilbide (832 moh.). Den karakteristiske utformingen er lett synlig fra andre siden av Bayonne i nord. 

Fjellet er knyttet til flere sagaer og baskisk mytologi og her finnes flere forhistoriske steinsirkler og bautasteiner. 

## Eksterne lenker
* Stiar i Aiako Harria 
* Arditurrigruvene
Haag-traktaten (1698)

**Haag-traktaten** eller **den første delingsavtalen** ble undertegnet 11. oktober 1698 mellom England og Frankrike. Avtalen prøvde å løse problemstillinga om hvem som skulle arve den spanske tronen og foreslo hertug Josef Ferdinand av Bayern som arvingen. Avtalen fastsatte derimot også at Ludvig, ''le Grand Dauphin'' (den franske arveprinsen), skulle få Napoli, Sicilia og Toscana og den tysk-romerske keiseren Karl VI skulle få Nederlandene. Hertug Leopold av Lorraine skulle få Milano mot at han avsto Lorraine og Bar til dauphinen. 

Den første delingsavtalen ble ugyldig da Josef av Bayern døde. Det ble gjort forsøk på en andre delingsavtale i 1699, som erkehertug Karl avslo fordi Italia ikke ble gitt til Østerrike. Kong Karl II av Spania godtok ikke avtalen, siden avtalen delte opp Det spanske imperiet, og han testamenterte alle områdene sine til den andre sønnen til dauphinen, Filip, hertugen av Anjou. Da Karl døde, ga kong Ludvig XIV av Frankrike opp denne avtalen, testamentet ble motarbeidet (med tvang) og en lang og kostbar krig som involverte hele Europa, den spanske arvefølgekrigen, startet i 1701.

## Se også
* London-traktaten, den andre delingsavtalen i  1700.
* Den spanske arvefølgekrigen
Blåøyd tigerciklide

**Blåøyd tigerciklide** (*Cryptoheros spilurus*) er en art av ciklider i gruppen *[[Cryptoheros]]*. Den ble tidligere regnet som et medlem av *[[Archocentrus]]*.

Den er en ferskvannsfisk som finnes i Mellom-Amerika, fra Belize til Nicaragua.
Den blir opptil 12&nbsp;cm lang og trives med en vanntemperatur på 22-32o C.

Den foretrekker grunne områder med sand-, mudder- og steinbunn i innsjøer og sakteflytende partier i elver.

## Eksterne lenker
* 
*
Nancy Travis

**Nancy Travis** (født 1961) er en amerikansk skuespiller. 

Travis spilte i *[[Three Men and a Baby]]* (1987) og i oppfølgeren *[[Three Men and a Little Lady]]* (1990), *[[Air America]]* (1990), *[[Internal Affairs]]* (1990), *[[So I Married en Axe Murderer]]* (1993), *[[Greedy]]* (1994) og *[[Fluke]]* (1995). Hun spilte også i TV-seriene *[[Almost Perfect]]* (1995–1997), *[[Becker]]* (2002–2004) og *[[The Bill Engvall Show]]* (2007–2009). I 2011 medvirket Travis i TV-seriene *[[Grey’s Anatomy]]* og *[[How I Met Your Mother]]*. I 2011 begynte Travis hos kanalen ABC i programmet *[[Last Man Standing]]*, der hun spilte mot Tim Allen.

## Referanser


## Eksterne lenker
*
Stuart Townsend

**Stuart Townsend** (født 15. desember 1972) er en irsk skuespiller og regissør. 

Townsend studerte ved Gaiety School of Acting i Dublin der han fikk sin ikke-profesjonelle scenedebut i skolens produksjon av Colin Teevan's Tear Up The Black Sail i 1993. Hans profesjonelle scenedebut var i True Lines fra 1994, regissert av John Crowley. I 1997 fikk Townsend en ledende rolle i den britiske filmen Shooting Fish.

## Referanser


## Eksterne lenker
* 
*
Mao Yushi

**Mao Yushi** (kinesisk: 茅于轼, pinyin: *Māo Yúshì*, født 1929) er en kinesisk mikroøkonom. Han ble kritisk til Mao Zedong på et tidlig tidspunkt, og ble derfor brennemerket som høyreavviker i 1950-årene. 

Han ble uteksaminert i 1950 fra Shanghai Jiaotong-universitet som maskiningeniør. Han begynte så som lokomotivfører ved Qiqihars jernbaneandninistrasjon til han i 1955 ble forskningsingeniør ved Instituttet for jernbaneforskning i Beijing med lokomotivtermodynamikk og togmotstand som spesialfelter. Der virket han til 1984. 

Fra slutten av 1970-årene begynte han å beskjeftige seg om matematisk økonomi og utarbeidet den matematiske metode for prinsippet for optimal allokasjon i 1979.

Mao Yushi har innehatt stillinger ved Harvard University i USA og ved Beijings økonomiske institutt. I 1993, etter at han sluttet ved Det kinesiske akademi for samfunnsvitenskap (CASS), lanserte han det første kinesiske ikke-statlige mikrokredittprogram for fattige landsens bønder. Han har vært formann for *Unirule Institute of Economics* siden 1999 (en uavhengig tankesmie som arbeider for utvidelse av markedsøkonomi og reformer innen den nasjonale økonomiske politikk), og har blant annet engasjert seg for energisparing og «grønn» økonomi.

Han undertegnet i 2008 det samfunnskritiske Charta 08, og protesterte også på fengselsdommen mot Liu Xiaobo.

Den 4. mai 2012, ble Mao Yushi tildelt Cato-instituttets *Milton Friedman-pris for Frihetens Fremme*, for sitt arbeid innen klassisk liberalisme og for fri markedsøkonomi.

## Referanser


## Eksterne lenker
* China Daily videointervju med Mao Yushi om lavkarbonutvikling
Årefjordskipet

**Årefjordskipet** er restene etter et skip fra middelalderen som ble funnet ved grøfting på gården Gunnarsby ved Årefjorden i Rygge i 1960. Det ble dels undersøkt fram til 1970, deriblant av Arne Emil Christensen. Det var blitt delt i to under grøftingsarbeidet der det ligger 200 m fra sjøen. Fartøyet har ikke blitt utgravet, og det er lite som er kjent om skipet, deriblant størrelsen. En C14-datering tatt fra drevet mellom bordgangene har vist at skipet trolig ble bygd i perioden 1120-1320.

De arkeologiske undersøkelsene var meget begrenset; løse fragmenter og tre bordganger har blitt funnet og dokumentert i grøfta, siden 1991 er funnstedet ansett for å være fredet av Østfold fylkeskommune. Bordgangene har vært klinket med jern mens et spantfragment var festet med trenagler. Årefjordskipet er ikke undersøkt eller utgravet siden 1970 fram til nå (mai 2011).
## Litteratur
* Dag Nævestad, artikkel «Lokaliserte middelaldervrak i Øst-Norge» i *Norsk Sjøfartsmuseum Årbok 1998*.
Stavanger skytterlag

**Stavanger skytterlag** er et skytterlag som holder til på Madla i nærheten av Sjøforsvarets base KNM Harald Haarfagre. Laget ble stiftet 7. desember 1861 og er Stavangers eldste idrettslag ved siden av Stavanger Turnforening. Av sportslige prestasjoner har laget hatt deltakere på kongelaget, skytterprins, norgesmestre i felt og nordiske mestre. Madla skytebane er lagets skytebane hvor det skytes på 15&nbsp;m (vinterstid), 100&nbsp;m og 200&nbsp;m. Det arrangeres også trening og skyteprøve for jegere.

## Referanser


## Eksterne lenker
* Lagets nettsted
Politikkåret 1698

**Politikkåret 1698** er en oversikt over hendelser, valg, fødte og avdøde personer med tilknytning til politikk i 1698.

## Hendelser
* 23. januar &ndash; Georg Ludvig (som i 1714 blir kong Georg I av Storbritannia) blir kurfyrste av Hannover.
* 5. september – Tsar Peter I av Russland innfører skatt på skjegg for å få bøndene til å oppgi asiatiske skikker.
*11. oktober &ndash; Haag-traktaten undertegnes mellom England og Frankrike. Avtalen prøvde å løse problemstillinga om hvem som skulle arve den spanske tronen og foreslo hertug Josef Ferdinand av Bayern som arvingen.
* 16. november &ndash; En kongress i Sremski Karlovci starter diskusjonene om en traktat mellom Det osmanske rike og den hellige liga.

## Fødsler
* 26. september &ndash; William Cavendish, engelsk politiker,  hertug av Devonshire (død 1755)
## Dødsfall
*23. januar  Ernst August, kurfyrste av Hannover (født 1629)
* 14. mars Claes Rålamb svensk politiker og friherre (født 1622)

Fil: GeorgeIGreatBritain.jpg| Georg I av Storbritannia
Fil:Joshua Reynolds - Portrait of William Cavendish, 3rd Duke of Devonshire.jpg| William Cavendish, 3. hertug av Devonshire
Fil:Celle Schloss Ernest Augustus, Elector of Hanover 01.JPG| Ernst August kurfyrste av Hannover
Fil: Claes Rålamb1670.jpg| Claes Rålamb


## Se også
Labastide-du-Vert

**Labastide-du-Vert** er en kommune i departementet Lot i regionen Occitanie sør i Frankrike.

## Befolkningsutvikling
***Antall innbyggere i kommunen Labastide-du-Vert***

## Referanser


## Eksterne lenker
*
Xia Yan

**Xia Yan** (kinesisk: 夏衍, født 30. oktober 1900 i Yuhang i Hangzhou i Kina, død 6. februar 1995 i Beijing) var en kinesisk dramatiker, politiker og aktiv kulturformidler. 

Xia gikk ut fra Zhejiang industriskole (浙江甲种工业学校, en teknisk skole under Zhejianguniversitetet) i 1915 http://www.zju.edu.cn/~piclib/fazhan/tuku/rw02.htm. Noen år etter ble han med i 4. mai-bevegelsen og var med på demonstrasjoner i Hangzhou. Så fulgte noen år med studier i Japan. Etterhvert ble han med i marxistiske sirkler, og allerede før hjemkomsten til Kina var han en av de mer eller mindre fordekte kommunister som infiltrerte seg i Kuomintang. Etter hjemkomsten virket han først i Wuhan, så i Hongkong, og så i Shanghai. Han gikk inn i Det kinesiske kommunistparti i 1926.

Av de mange skuespillene han skrev er de mest kjente *Under Shanghais takskjegg* (《上海屋檐下》, 1937) og *Den fascistiske basille* (《法西斯细菌》, 1944). Han benyttet film for å framstille typiske kinesiske miljø. Han skrev filmmanuskriptet til Lu Xuns *Nyttårsofferet* (1956), og redigerte denne og to andre filmer basert på stykker av Ba Jin.

Han ble visekulturminister i 1960-årene, men ble utsatt for offentlig forhånelse og så satt senere åtte år i fengsel under kulturrevolusjonen. Han ble løslatt i juli 1975.

I dag er Xia Yan-prisen for filmatisk litteratur oppkalt etter ham. 

## Referanser


## Eksterne lenker
* 
*  Profil fra ccnt.com.cn
Emmerstadskipet

**Emmerstadskipet** er et middelalderfartøy som ble funnet i Emmerstadbukta, Vestby kommune på Oslofjordens østside. Det ble funnet i 1976, og har blitt datert til perioden 1515-1655 med C14-datering. 

Det var et klinkbygget fartøy som ikke har blitt fullstendig undersøkt på funnstedet, et område meget sårbart for erosjon ettersom vraket lå på meget grunt vann. Det har ikke vært mulig å utgrave vraket, så det ble forsøkt sikret på stedet. Men beliggenheten er akkurat i vaskesonen mellom landet og havet, så det har blitt eksponert flere ganger. 

Bare vrakrester som kunne undersøkes, var tatt opp etter disse hadde blitt revet løst. Et flak av båtsiden på vraket på 5,2 meter lengde og 1,58 meter bredde var avdekket ved undersøkelsene, men størrelsen på det aktuelle vraket er ikke kjent. Funnstedet har blitt beregnet til ca. 15 x 5 meter.
## Litteratur
* Dag Nævestad, "Lokaliserte middelaldervrak i Øst-Norge", *Norsk Sjøfartsmuseum Årbok 1998* ISBN 82-90089-59-9
Lännässjön

**Lännässjön** er en innsjø langs Ljungan i Berg kommune i det sørøstlige Jämtland, Sverige. Innsjøen ligger ved bebyggelsene Fotingen, Skålan og Klövsjö. Innsjøen har grunne sandstrender, og huser en rekke fiskeslag.

## Referanser
Dan McMichael

**Dan McMichael** (født ca. 1860, død 6. februar 1919) var en irsk manager, kasserer, sekretær og fysioterapeut i den skotske fotballklubben Hibernian i løpet av 1890-tallet og tidlig på 1900-tallet. Han er den eneste manageren som har hatt ansvaret for Hibs i to adskilte perioder. Han var den første som innehadde tittelen manager i klubben i årene 1900-1903, og deretter kom han tilbake til klubben i 1904, etter at Phil Kelso forlot stillingen for å trene Arsenal. Han skulle så forbli manager for Hibs i de femten neste årene, noe som fortsatt gjør ham til den som har vært manager for klubben over lengst tid.

McMichael, som var sprinter i sin ungdom, hjalp til med å gjenreise klubben etter at den ble truet med nedleggelse tidlig på 1890-tallet. Han ble manager for klubben i 1904 etter at den hadde blitt aksjeselskap, noe som betydde at laget ikke lenger ble ledet av en komité. I realiteten var han manager før 1904 også, og han ledet laget som vant den skotske FA-cupen i 1902 og ligamesterskapet i 1903.

McMichael tjenestegjorde både som Hibs-manager og i en rekke andre stillinger inntil sin død av spansesykepandemien i 1919.

## Referanser


## Kilder
*
Sjøvollen-skipet

**Sjøvollen-skipet** (også kjent som **Sjøvollskipet**) er et vrakfunn fra middelalderen funnet i 1960 og utgravet av Universitetets Oldsaksamling i 1964. Det ble oppdaget ved rydding av stranden ved Vollen, Asker kommune. Arne Emil Christiensen ledet utgravningen i 1963-64 som oppdaget at skipet var ikke forlist, men overlatt i fjæra som uttjent.

Etter å ha blitt utgravet og fjernet fra funnstedet kunne man konstatere at skipet var et fraktfartøy, en kystfarer, datert til år 1210 + – 80 år. Det er mulig å rekonstruere utseendet på fartøyet som skal vært cirka 15-18 meter langt og 5 meter bredt med en høyde fra kjøl til reling på ca. 2,5 m. Byggemåten var eik på eik, med jernklink i suen og trenagler i bordganger og spanter. Styrbord side har blitt bevart fra kjøl til reling i midtskipet, 21 bordganger i alt og 17 spant, hele kjølen er bevart. Spantavstanden, dvs. avstanden mellom spantene på innsiden av fartøyet, varierer mellom 35 og 60&nbsp;cm fra midt til midt. Løse detaljer som var funnet, besto blant annet av tre tverrbjelker, masten har hatt støtte av disse tverrgående bjelker i høyde med 14. og 16. bordgang.

Sjøvollskipet var et bredt og fyldig fraktfartøy bygget for last enn for å seile fort, som hadde en rekke spor etter reparasjon som tyder på at dette hadde vært i bruk i lang tid. Tynne bord er spikret over sprekker, trenagler er reparert med kilder, små plugger av einer erstattet flere klinknagler av jern. Innsiden er temmelig grov bearbeidet i sammenligning med utsiden, tydelige huggmerker er fremdeles mulig å se. Utsiden av bordgangene har blitt glattet, med dekorativ profil langs hvert bord. Det var et handelsfartøy med seilføring fra 1200-tallet som ikke hatt last ombord ettersom det var uttjent og overlatt til sin skjebne.

En modell av Sjøvollskipet er under arbeid hos Norsk Maritimt Museum i våren 2011.

* Type: Ubestemt, et handelsfartøy
* Lengde: 15-18 meter
* Bredde: 5 meter
## Litteratur
* Dag Nævestad, «Lokaliserte middelaldervrak i Øst-Norge», *Norsk Sjøfartsmuseum Årbok 1998* ISBN 82-90089-59-9

## Eksterne lenker
* Maud vil gjøre Vollen komplett (Bildet viser en modell av Sjøvollskipet)
Bertie Auld

**Robert «Bertie» Auld** (født 23. mars 1938, død 14. november 2021) var en skotsk tidligere fotballspiller og manager, som kanskje er mest kjent som en av spillerne hos Celtics «Lisbon Lions»-lag i 1967. Som spiller fikk han mer enn 200 ligakamper i Skottland for Celtic, Dumbarton og Hibernian, og flere enn 100 ligakamper i England med Birmingham City. Han fikk også tre landskamper for Skottland tidlig i karrieren. Som manager jobbet han for Partick Thistle, Hibernian, Hamilton Academical og Dumbarton.

## Unge år og spillerkarriere
Auld ble født i Maryhill, Glasgow. Han sluttet seg til Celtic for første gang i mars 1955 fra det lokale amatørlaget Maryhill Harp, der han ble omskolert fra forsvarsspiller til ving. Hans noe vrange karakter og dårlige disiplin påvirket imidlertid utviklingen av karrieren, og etter at han hadde tilbrakt én sesong på utlån til Dumbarton, ble han solgt til Birmingham City i 1961 for £15.000. Med klubben fra Midlands vant han ligacupen i 1963, og han spilte også i finalen i UEFA-cupen (Inter-Cities Fairs Cup) i 1961, der Birmingham ble slått 4–2 sammenlagt av den italienske klubben AS Roma.

I 1965 returnerte Auld til Celtic i en £12.000-avtale, sannsynligvis etter initiativ av Jock Stein, som ennå ikke hadde blitt utnevnt til Celtic-manager. Siden Auld ikke lenger ble betraktet som vingspiller, utgjorde han nå en midtbaneduo sammen med Bobby Murdoch. Han ble en integrert del av laget som vant hele ni ligamesterskap, så vel som Europacupen i 1967. Før kampen mot det italienske mesterlaget Inter Milan sang Auld en versjon av *The Celtic Song* i spillertunnelen, til stor glede for Inter-spillerne. Auld forlot Celtic igjen i 1971, og denne gangen sluttet han seg til Hibernian på en fri overgang. Da han var på Easter Road, kombinerte han sin rolle som spiller med å være trener, og etter hvert fokuserte han bare på den siste rollen.

## Managerkarriere
Han startet sin karriere som manager i 1974, da han ble utnevnt av Partick Thistle, og der skulle han fortsette som manager i seks sesonger. Han returnerte til Edinburgh som Hibs-manager i 1980, i et forsøk på å gjenreise klubben etter nedrykket i 1979–1980-sesongen. Han lyktes i denne oppgaven, men ble erstattet av Pat Stanton i 1982. Deretter var han i ett år manager for Hamilton Academical, før han returnerte for å lede Partick i et kort andre forsøk i 1986. Hans siste managerstilling var hos Dumbarton FC

## Arbeid i media
Den tidligere midtbanespilleren er jevnlig gjest på Celtic TV, den offisielle TV-kanalen til Celtic FC.

## Æresbevisninger
I november 2009 ble Auld inkludert i skotsk fotballs Hall of Fame.

## Referanser


## Eksterne lenker
*
Træla-vraket

**Træla-vraket** er rester av et vrak oppdaget i sommeren 1989 i Teigen, i fjordarmen Træla ved Tønsberg. Trevirket som lot seg dateres, viser at vraket kom fra perioden 1280-1400. Under arbeid med en hyttebrygge om sommeren oppdaget grunneieren vrakdeler i fjæra, og tok kontakt med Norsk Sjøfartsmuseum etter en tid. 

Det viser seg å være et mindre klinkbygget fartøy med seilføring. Det største som var funnet av Dag Nævestad fra Norsk Sjøfartsmuseum som undersøkte funnstedet, er kjølsvinet med en lengde på 3,6 meter, med størst bredde rundt mastehullet på 22 cm. Vraket som lå på meget grunt vann rett under den nye bryggen fra 1989 har ikke blitt utgravet, og er sårbart fordi vrakrestene som var funnet, var revet løs av isgang. Ettersom grunneieren ikke hadde meldt fra tidlig nok, var skipstømmeret som ble tatt på land, opptørket og ikke lenger mulig å bevare. Fire løsrevne spant av eik var også funnet. Ett av spantene hadde spor av brann/forkulling på oversiden.

På grunnlag av vrakrestene hadde man konkludert med at fartøyet later til å være et mindre klinkbygget seilfartøy på rundt 30 fot lengde (under ti meter) fra middelalderen.
## Litteratur
* Dag Nævestad, "Lokaliserte middelaldervrak i Øst-Norge", *Norsk Sjøfartsmuseum Årbok 1998* ISBN 82-90089-59-9
Jeløyskipet

**Jeløyskipet** er et skipsfunn som ble gjort i 1926 på strandlinjen ved gården Vangen ved Tronvik, på vestsiden av Jeløya ved Moss. Etter det var tatt et par fotografier av vraket som var dels utgravet, ble det begravd og forlatt nede i strandvollen på 2 meter dybde cirka 20 m fra stranden. Det ble lokalisert i nyere tid etter å ha vært forsvunnet i over 70 år.

Jeløyskipet var undersøkt i 1926 av Universitetets Oldsaksamling som konkluderte med at det dreide seg om et fartøy fra 1600-tallet, basert på datering av messingfat. Men nyere datering ved hjelp av C14 på trevirket har vist at det er langt eldre, helt tilbake til perioden 1305-1405 (Dag Nævestad, 23. april 2003), og dermed er et middelalderfartøy. Professor dr. A. W. Brøgger ledet undersøkelsene av vraket som den gang lå ti meter fra strandlinjen, men arbeidet ble stoppet før man hadde utgravet hele skipet som lå dypt ned i blåleiren. Det utgravde området som begynte ved akterstavnen, var 9,45 meter langt med en bredde på 7 meter. Opptil 7 spanter og minst fem intakte bordganger på hver side av kjølen var dokumentert før Brøgger begravde skipet og forlot det. Om det var bygd i klink eller kravell, har ikke blitt oppgitt i innberetningen om utgravningen.
## Litteratur
* Dag Nævestad, artikkel "Lokaliserte middelaldervrak i Øst-Norge", *Norsk Sjøfartsmuseum Årsbok 1998*, 
* Frans-Arne Stylegar, artikkel "Jeløyskipets merkelige skjebne", Moss Dagblad 06.08.1994
* Frans-Arne Stylegar, *En høist eiendommelig historie. Arkeologiens politikk og "Jeløy-skipet"s merkelige skjebne.* Materialisten 2/3, 1995

## Eksterne lenker
* Arkeologi i nord: På vei i Østfold – trekk av et middelaldersk transportlandskap